美國

美國，即美利堅合眾國，以前因為佢國旗嘅花紋而俾人叫做花旗國，係北美洲一個國家，北面接壤加拿大，南面接壤墨西哥。首都係華盛頓哥倫比亞特區，最大城市係紐約市。而家總統係祖拜登。

美國嘅官方貨幣係美元。

美國係一個帶民主、分權、制衡傳統嘅聯邦共和國。美國係第二次世界大戰嘅主要戰勝國，所以佢係聯合國安全理事會嘅常任理事國，有權否決議案。

佢嘅起源可以追溯到1776年英屬嘅13塊北美殖民地嘅獨立宣言。由1776年開始響英國統治底下獨立出嚟之後，美國1789年就成為統一嘅聯邦共和國。經過二百幾年嘅發展，美國已經響經濟、政治同埋軍事實力各方面都好過佢以前嘅宗主國同埋任何其它國家。尤其響蘇聯解體過後，美國已經成為世界上唯一嘅超級強國，亦係唯一一個響世界上好多個國家有駐軍嘅軍事強國。

歷史 
美國佔北美洲一大片，東臨大西洋，西至太平洋。大概 12,000 年前第一個人嚟到呢片大陸嘅。佢哋可能係經由俄羅斯去到阿拉斯加。1492年，哥倫布航海發現呢片大陸，跟住歐洲人就喺呢度定居。

歐洲人殖民前嘅美國 
有理由相信，俾人殖民化之前嘅美國本土嘅人，好多都係大概喺一萬至五萬年前左右，由亞洲移民過去嘅。佢哋就係今日啲人所講嘅印第安原住民。

俾歐洲人殖民化之前嘅美國早已經有好多文化入咗去，包括西南面嘅阿那薩斯同東面嘅阿登那文化等等。喺呢啲文化當中，有部份係好着重要定居落嚟，同埋要生多啲子孫嚟作為勞動力。所以早喺公元前二千五百年，美國東部就已經可以靠當地土生嘅太陽花等等，而發展出獨立發展嘅農業。後來，由墨西哥傳入嘅一啲穀物品種更加有能力適應當地嘅氣候，所以就取代咗本土嘅產品。

以人口計美國50大城市 
美國人口：324,099,593

紐約市
 洛杉磯
 芝加哥
 侯斯頓
 費城
 鳳凰城
 聖安東尼奧
 聖地牙哥
 達拉斯
 聖荷西
 柯士甸
 積遜威爾
 三藩市
 印第安納波里
 哥倫布市
 福禾夫
 夏洛特
 西雅圖
 丹佛
 厄帕穌
 底特律
 華盛頓
 波士頓
 孟斐斯
 那士維
 波特蘭
 俄克拉荷馬城
 拉斯維加斯
 巴爾的摩
 路易士維
 密爾華基
 歐拔卻其
 土桑
 法盧
 沙加緬度
 堪薩斯城
 長灘
 美莎
 亞特蘭大
 科羅拉多泉
 維珍尼亞灘
 羅利
 奧馬哈
 邁阿密
 屋崙
 明尼亞波利斯
 滔沙
 威奇托
 新奧爾良
 阿靈頓

攷